తౌనోజమ్ బసంత కుమార్ సింగ్

తౌనోజమ్ బసంత కుమార్ సింగ్ (ఆంగ్లం: Thounaojam Basanta Kumar Singh; జననం 1963) మణిపూర్ రాష్ట్రానికి చెందిన భారతీయ రాజకీయవేత్త. ఆయన బిష్ణుపూర్ జిల్లా నంబోల్ అసెంబ్లీ నియోజకవర్గం నుండి మణిపూర్ శాసనసభకు నాలుగుసార్లు సభ్యుడిగా ఉన్నాడు. ఆయన భారతీయ జనతా పార్టీకి ప్రాతినిధ్యం వహిస్తూ 2022 మణిపూర్ శాసనసభ ఎన్నికల్లో విజయం సాధించాడు. ఆయన గతంలో ఇండియన్ అడ్మినిస్ట్రేటివ్ సర్వీస్ లో పనిచేసాడు. ఎన్. బీరెన్ సింగ్ రెండో మంత్రివర్గంలో విద్యాశాఖ మంత్రిగా ఆయన పనిచేస్తున్నాడు.

 ప్రారంభ జీవితం 
తౌనోజమ్ బసంత కుమార్ సింగ్ మణిపూర్ బిష్ణుపూర్ జిల్లాలోని నంబోల్ కు చెందినవాడు. ఆయన నంబోల్ నుండి ఐదుసార్లు ఎమ్మెల్యే అయిన తౌనోజం చావోబా సింగ్ కుమారుడు, ఈయన అటల్ బిహారీ వాజపేయి ప్రభుత్వంలో కేంద్ర క్రీడా శాఖ సహాయ మంత్రి కూడా. ఆయన భార్య రొమాబాయి లైరెంజమ్ ఎండి, స్థానిక రాజకీయాల్లోకి రాకముందు ఢిల్లీలోని ఆర్ఎంఎల్ ఆసుపత్రిలో పనిచేసింది. 1987లో ఢిల్లీ విశ్వవిద్యాలయానికి అనుబంధంగా ఉన్న సెయింట్ స్టీఫెన్స్ కళాశాల ఆయన ఎంఏ పూర్తి చేసాడు. ఆ తరువాత 2002లో మణిపూర్ విశ్వవిద్యాలయంలో ఎల్ఎల్బి పూర్తి చేసాడు.

 కెరీర్ 
2022 మణిపూర్ శాసనసభ ఎన్నికల్లో భారతీయ జనతా పార్టీకి ప్రాతినిధ్యం వహిస్తూ నంబోల్ అసెంబ్లీ నియోజకవర్గం నుండి ఆయన విజయం సాధించాడు. ఆయన 16,885 ఓట్లు పొంది, తన సమీప ప్రత్యర్థి, భారత జాతీయ కాంగ్రెస్ కు చెందిన నామిరక్పం లోకెన్ సింగ్ ను 3,060 ఓట్ల తేడాతో ఓడించాడు.

 లోక్ సభ ఎన్నికలు 
2024 భారత సార్వత్రిక ఎన్నికలలో మణిపూర్ లోని ఇన్నర్ మణిపూర్ లోక్‌సభ నియోజకవర్గం నుండి భారతీయ జనతా పార్టీ టిక్కెట్ పై పోటీ చేసి భారత జాతీయ కాంగ్రెస్ పార్టీకి చెందిన అంగోమ్చా బిమోల్ అకోయిజమ్ చేతిలో 109,801 ఓట్ల తేడాతో ఓడిపోయాడు.

 మూలాలు 

వర్గం:జీవిస్తున్న ప్రజలు
వర్గం:1963 జననాలు